Analiza politike in poročanje o njih

Poročilo CEDEFOP Trends in VET policy in Europe 2010-12: Progress towards the Bruges Communiqué je bilo objavljeno in predstavljeno generalnim direktorjem za poklicno usposabljanje (DGVT) na Cipru. CEDEFOP je zagotovil ažurne informacije o sistemih VET in novice o pobudah in razvoju politike v državah članicah. Več rubrik Statistics of the month s statističnimi podatki iz vse Evrope je bilo osredotočenih na oceno učinka krize. CEDEFOP je svoje delo na novo osredotočil in predstavil objave Spotlight on VET za vse države, da bi Evropski komisiji zagotovil sistematično analizo razvoja na področju VET po državah, ki ga je zahtevala. Za sestanke DGVT v okviru danskega in ciprskega predsedovanja je pripravil pregled razvoja sodelovanja med VET in podjetji ter informativno sporočilo Permeable education and training systems: reducing barriers and increasing opportunity.

Skupna evropska orodja, kvalifikacije in učni rezultati

CEDEFOP je z Evropsko komisijo usklajeval delo svetovalne skupine evropskega ogrodja kvalifikacij (EOK) in sodeloval pri pripravi 23 dopolnilnih dokumentov za zagotavljanje informacij za razprave o politiki. V informativnem sporočilu Qualifications frameworks in Europe: an instrument for transparency and change, izdanem za sestanek DGVT na Cipru, so povzeti rezultati četrtega letnega poročila CEDEFOP o razvoju na področju nacionalnih ogrodij kvalifikacij. Analiziral je tudi poročila 10 držav o tem, kako svoja nacionalna ogrodja kvalifikacij povezujejo z EOK. Rezultati tretjega poročila o spremljanju evropskega sistema kreditnih točk v poklicnem izobraževanju in usposabljanju (ECVET) so bili predstavljeni na sestanku DGVT na Cipru. Nadaljevala se je podpora evropskemu referenčnemu okviru za zagotavljanje kakovosti poklicnega izobraževanja in usposabljanja (EQAVET). Mladi evropski državljani so čedalje bolj uporabljali spletno stran Europass, ki jo upravlja CEDEFOP. Od njene uvedbe je bilo zabeleženih 60 milijonov obiskov (leta 2012 14,8 milijona, leta 2011 12,9 milijona) in uporabniki so ustvarili 25 milijonov spletnih življenjepisov(leta 2012 8,3 milijona; leta 2011 5,8 milijona). Objavljena je bila študija Curriculum reform in Europe: the impact of learning outcomes in o njej se je razpravljalo na mednarodni delavnici. CEDEFOP je v študijskem letu 2011/2012 usklajeval 215 študijskih obiskov za 2 448 specialistov iz 33 držav. Študije učinkov kažejo visoko stopnjo zadovoljstva (96 %).

Izobraževanje odraslih in prehodi

Za delavnico na temo izobraževanja odraslih je bila pripravljena študija Adult learning in the workplace: skill development to promote innovation in enterprises. CEDEFOP je kot prispevek k evropskemu letu aktivnega staranja organiziral delavnico o ohranjanju zaposljivosti z učenjem v okviru konference GD EAC z naslovom One Step Up in later life. Izdal je tudi publikacijo Working and ageing – the benefits of investing in an ageing workforce. Tri publikacije so bile osredotočene na financiranje in druge pobude za CVET. V podporo vključevanju mladih na trg dela je CEDEFOP pripravil prispevek za prireditev na nemško pobudo, na kateri so bili sklenjeni sporazumi o sodelovanju z več državami v okviru evropske koalicije za vajeništva. Prispevek se je opiral tudi na dokaze iz poročila From education to working life – The labour market outcomes of VET.

Analiza znanj in spretnosti

CEDEFOP je v informativnem sporočilu Europe’s skill challenge – Lagging skill demand increases risks of skill mismatch in publikaciji Future skills supply and demand in Europe – Forecast 2012 predstavil svojo najnovejšo napoved o ponudbi znanj in spretnosti ter povpraševanju po njih v EU za obdobje 2010–2020. Prispeval je k panorami znanj in spretnosti EU ter izdal dve publikaciji o zelenih znanjih in spretnostih. Pripravil je poglavje o nesorazmerju med ponudbo znanj in spretnosti ter povpraševanjem po njih za poročilo Komisije Employment and Social Developments in Europe 2012. O poročilu Skill mismatch: the role of the enterprise se je razpravljalo na delavnici. Izdano je bilo tudi informativno sporočilo Preventing skill obsolescence. CEDEFOP je občini Solun pri njeni pobudi za razvoj orodja za spremljanje predvidevanja znanj in spretnosti v regiji pomagal s strokovnim znanjem.

Organizacijski učinek

Ključni kazalniki uspešnosti kažejo velik organizacijski učinek: citiranje v 169 dokumentih o politiki EU in 68 mednarodnih dokumentih o politiki, nekateri od njih se močno opirajo na delo CEDEFOP, prispevek k 26 dokumentom o politiki EU, 158 prireditev v okviru predsedovanja in drugih prireditev na ravni EU, 150 prireditev, ki jih je organiziral CEDEFOP, 120 publikacij, zabeleženih 525 (+ 38 %) člankov o delu CEDEFOP v medijih, s spletne strani prenesenih 636 000 publikacij (+ 33 %), 415 citatov v znanstveni literaturi, bistveno več dejavnosti na socialnih omrežjih (+ 127 % na spletni strani za družabne stike Facebook in + 170 % na omrežju Twitter). Zaradi varčevanja so se več uporabljale videkonference in za razgovore pri postopkih za zaposlovanje se je poskusno uporabljalo orodje Skype.

Za več informacij glej www.cedefop.europa.eu (letno poročilo in letno poročilo o dejavnostih za leto 2012).